text: Se fotos: Mistanke om påsat brand i gammel kalkfabrik
  24 august 2014 kl. 06.51
  En voldsom brand hærgede lørdag aften en gammel kalkfabrik ved Daugård øst for Vejle. Politiet har mistanke om, at den er påsat.
  Klik på foto eller galleri-ikon for at se flere fotos fra branden.
  Branden blev anmeldt lørdag kl. 17.10, og den udviklede sig hurtigt, så den kunne ses fra Vejle.
  Adskillige brandfolk fra Hedensted Brand og Redning og Vejle Brandvæsen kæmpede hele aftenen med at slukke ilden, men det var umuligt at forhindre tagkonstruktionen i at styre sammen på bygningen.
  Først omkring kl. 23.00 var folkene færdige, fortæller vagtchef Henrik Dam fra Sydøstjyllands Politi til TV SYD.
  Den gamle kalkfabrik på Sønderskovvej ved Daugård er forladt, og bl.a. derfor har politiet mistanke om, at branden kan være påsat.
  Vi kender endnu ikke årsagen til branden, men vi vil have teknikere på stedet i løbet af dag for at undersøge det nærmere, da vi har mistanke om, at branden kan være påsat, siger vagtchef Henrik Dam til TV SYD.
  